Howard

## Howard Owen

Howard Owen

**Hanner brawd Tegwen Morris sydd wedi bod ynghlwm a sawl menter amheus tros y blynyddoedd.**

## Straeon

#### **Cig Amheus**

Gwelwyd Howard am y tro cyntaf yn dosbarthu cig amheus o dramor i Eifion Rowlands ym Mhenrhewl. Roedd Garry Monk wedi perswadio Eifion i adael iddo ddefnyddio siediau allanol Penrhewl i gadw cig rhad o wledydd y Balcanau a'i ail-becynnu fel cig organig Penrhewl.

#### **Homoffobia**

Pan yn 2018 i Cadno Richards adael Eifion Rowlands ar ôl darganfod ei fod wedi bod yn cael perthynas tu ôl ei chefn gydag Alun Edwards ceisiodd Eifion gadw gwirionedd y sefyllfa yn gyfrinach. Tra ar drip i'r mart gyda Jim Probert fodd bynnag daeth ar draws Howard. Roedd Howard wedi cael yr hanes i gyd gan Carwyn, brawd Cadno a bu'n gwneud hwyl homoffobig ar ben Eifion o flaen Jim a oedd yn teimlo fod wedi cael ei fradychu yn bersonol gan gelwyddau Eifion. Fel hyn daeth y gwir am rywioldeb Eifion allan i weddill teulu Penrhewl.

Yn ddiweddarach ceisiodd Iolo Davies-White annog Eifion i godi ei hyder drwy ail-ymuno a'r tîm Rygbi. Yn y gêm gyntaf roedd Howard yn aelod o'r tîm gwrthwynebol o Dremyrddin ac roedd wrth ei fodd yn targedu Eifion gyda mwy o atgasedd homoffobig. Aeth pethau'n ffrae rhwng y ddau ar y cae rygbi ond Eifion gafodd y cerdyn coch wedi taflu dwrn at Howard.

#### **Dêt gyda Izzy**

Yn 2019 roedd Eifion Rowlands mewn perthynas gyda Izzy Evans ond roedd y ddau yn arbrofi gydag agor y berthynas er mewn gwirionedd doedd Izzy ddim wir yn hapus gyda'r trefniant. Trefnodd i fynd ar ddêt i'r Deri Arms gyda Howard ar ôl cyfarfod ag ef ar ap, er i gychwyn y dêt roedd rhaid i Izzy ei achub rhag fflyrtio meddw Sioned. Ceisiodd Howard greu argraff arni drwy sôn am ei sgiliau fel cigydd ond daeth y dêt i ddiwedd cynnar pan i Eifion ddod ar eu traws a gofyn i Howard adael. Daeth homoffobia Howard i'r arwyneb unwaith eto a gadawodd drwy gyhoeddi fod eisiau dim i wneud a Izzy os ydi wedi bod hefo dyn hoyw fel Eifion.

#### **Cwffio Cŵn**

Erbyn 2021 roedd Eifion Rowlands yn gweithio Deri Fawr ar ran John. Cafodd Howard logi rhai o'r siediau ar y tir gan John ar y sail ei bod yn bridio cŵn. Yn yr un cyfnod cafodd ci defaid Penrhewl Fflam ei ddwyn gan yrru Eileen Probert i fod yn ofnus yn ei chartref ei hun.

Daeth Eifion yn amheus o Howard, yn enwedig ar ôl eu gweld yn llosgi a daeth ar draws goler Fflam ynghanol y goelcerth. Wynebodd Howard gyda'r dystiolaeth a gofyn i gael Fflam yn ôl ar ran Eileen ond cafodd wybod mai er mai Howard oedd yn gyfrifol am ddwyn y ci, nid bridio oedd ei bwrpas. Gwneud i gŵn gwffio oedd fenter ac oedd Fflam druan wedi cael ei ddefnyddio fel hyfforddiant i’r cwm eraill ac yn fwy na hynny ei bod wedi cael ei ladd yn y broses.

Bygythiodd Eifon fynd at yr heddlu ond mynnodd Howard ei fod yn talu am ei dawelwch. Yn ddiweddarach pan welodd Eifion yn busnesu wrth y cytiau gosododd Howard y cwm arno. Anafwyd Eifion yn wael a chyfaddefodd y cyfan wrth Eileen. Aeth hithau i Deri Fawr ar ei union gyda'i gwn ond erbyn hynny oedd Howard wedi ffoi, y cytiau wedi eu clirio a dim tystiolaeth ar ôl o'r busnes cwffio cŵn. Mynnodd Eifion na ddylen nhw fynd at yr heddlu, cytunodd Eileen ond cyhoeddai na fyddai byth yn maddau iddo am ei ran o yn farwolaeth Fflam.

#### **Gwas Newydd Penrhewl**

Yn 2022, yn brin o arian dychwelodd Howard i Deri Fawr ble yr oedd wedi cuddio swm sylweddol o arian mewn saff. Cafodd ei ddal gan Sioned Charles oedd erbyn hynny yn ffermio yno. Dychwelodd yn ddiweddarach pan oedd y fferm yn wag ac adennill ei arian. Yn hwyrach yr un dydd rhannodd yr arian hynny a Tegwen Morris a gwelwyd Colin Evans y ddau yn cofleidio.

Daeth Colin i'r canlyniad anghywir fod Tegwen yn twyllo ar Mathew Price, yn enwedig ar ôl gweld Howard a Tegwen gyda'i gilydd am eilwaith a phenderfynodd adael i Mathew wybod. Gadawodd i Mathew'r amheuon dyfu a phenderfynodd ofyn i Tegwen ynglŷn â'r dyn dirgel. Datgelodd Tegwen fod Howard yn hanner frawd iddi, brawd nad yw'n agos iawn ato ac nad yw'r teulu yn sôn amdano lawer. Cafodd Tegwen ei brifo yn enfawr gan amheuon Mathew a phenderfynu dod a'u perthynas i ben.

Yn yr un cyfnod roedd Eileen yn gorfodi Britt Monk i wneud gwaith llafur ym Mhenrhewl yn sgil eu partneriaeth yng nghwmni Cae Glas. Doedd Britt ddim yn cymryd at y gwaith caled ar y fferm a phenderfynodd is gontractio'r gwaith i Howard, yn hollol ddiarwybod i Eileen.

Pan ddaeth Eileen i ddarganfod y gwir gyrrodd Howard ymaith ar ei union. Yn ddi-waith ac yn brin o arian ymbiliodd Howard ar Tegwen i roi gair da ar ei ran i Eileen. Dipyn wrth dipyn bu i agwedd Eileen feddalu yn enwedig ar ôl i Howard honni na chael ei fridio wnaeth Fflam yn hytrach na chael ei ladd a dod a Fflach, mab honedig i Fflam fel anrheg iddi. Penderfynodd Eileen er waethaf ei amheuon gynnig gwaith i Howard ym Mhenrhewl.

Un a gafodd ei ysgwyd i weld Howard ar y fferm oedd Eifion, a bu'n rhaid iddo gyfaddef i Iolo am yr hanes rhwng y ddau. Ceisiodd ymbil ar Eileen i roi'r sac iddo ond yn ofer. Un arall gymerodd ddiddordeb yn was newydd Penrhewl oedd Kelly Evans. Yn ymwybodol am hanes Howard â'r cwffio cŵn daeth yn benderfynol o fynd ar drywydd y stori ar gyfer y Western Post. Aeth ati i ymchwili'r stori dan yr esgus ei bod yn gwneud stori fawr am Penrhewl.

Wedi i Eileen ddarganfod gwir drywydd y stori rhoddodd lond ceg i Kelly a'i bygwth i gadw i ffwrdd o'r stori ond roedd hedyn o amheuaeth wedi ei blannu. Pan ddarganfuwyd Kelly gan Eifion bod ffeit cŵn wedi'i drefnu yn yr ardal y noson honno gwelodd ei chyfle. Cafodd ei dal yn ceisio cymryd lluniau gan Howard a daeth yn amlwg na fe oedd y tu ôl i'r cyfan, ac yn fos ar y cylch cwffio.

Ymosododd Howard ar Kelly a'i bygwth yn rhywiol ond cafodd ei stopio rhag mynd yn bellach gan yr heddlu yn cyrraedd. Daeth i'r amlwg mai Eileen oedd wedi ei ffonio a'i bod wastad wedi bod a bwriad o ddial. Llwyddodd Howard i ffoi ond cafodd ei arestio a'i garcharu yn ddiweddarach.